 Persoană decedată, scăpată de pe targă, la Spitalul Clinic Județean de Urgență Arad. Reacția unității medicale.
O persoană decedată a fost scăpată de pe targă la Spitalul Clinic Județean de Urgență Arad. Reprezentanții spitalului au reacționat după ce imaginile au apărut în mediul online.
Imagini incredibile au fost surprinse la Spitalul Clinic Județean de Urgență Arad. O persoană decedată a fost scăpată de pe targă.În imagini apar doi bărbați care așează un cadavru pe targă. Unul se întoarce să închidă ușa de la morgă, celălalt nu e atent, iar mortul alunecă pe jos.Apoi, persoana decedată este repusă pe targă și transportată mai departe."Referitor la imaginile apărute în spațiul public, precizăm că cei doi bărbați nu sunt angajați ai Spitalului Clinic Județean de Urgență Arad. Sunt reprezentanți ai unei firme de pompe funebre cu care familia a încheiat contract pentru preluarea corpului. Conform protocolului, angajații spitalului, după întocmirea formalităților legale, predau corpul neînsuflețit firmei/persoanelor desemnate de către familie pentru ridicarea si transportarea acestuia“, informează reprezentanții Spitalului Clinic Județean de Urgență Arad.